Piet Botha – Die Generaal van Suid-Afrikaanse rock – Roekeloos
Gepubliseer deurRoekeloos	 19/02/2016 19/02/2016 Los kommentaar op Piet Botha – Die Generaal van Suid-Afrikaanse rock
Piet Botha, een van die land se top blues/rock musikante, het alreeds op skool begin liedjies skryf en bands bymekaar sit, met sy eerste professionele gig as ‘n akoestiese duo in 1974.
In 1984 het hy die Blues Rock groep Jack Hammer gestig. Gedurende die 1990’s het Jack Hammer die verhoog gedeel met Deep Purple en Uriah Heap tydens hulle “Masters of Rock” toer en was ook bevoorreg om die gaskunstenaar te wees op ZZ Top se Suid-Afrikaanse toer.
Botha was een van die eerste musikante wat in die SA “Rock Hall of Fame” ingelyf is in Januarie 2002. Op 6 Mei 2006 het Piet Botha ‘n SAMA-toekenning ontvang vir sy lewenslange bydrae tot Suid-Afrikaanse musiek. Die FAK het hom ook in September 2006 vereer vir sy bydrae tot die Afrikaanse taal met ‘n Prestige Toekenning.
Jack Hammer, die land se oudste rock band, bestaan al vir langer as drie dekades met Piet Botha aan die stuur. Hy speel nie net omdat sy aanhangers mal is daaroor om hom te sien nie, maar ook soos John Lee Hooker gesing het “it’s in him and it got to come out”.
Hulle splinternuwe album, Handful of Rain, kom na etlike jare se toer en is ‘n ode aan die langpad, ‘n storie, ‘n boek van liedjies, ‘n versameling stil refleksies van ‘n man wat terugkyk op sy lewe as ‘n reisende musikant. Liedjies oor riviere, die langpad en onmoontlike liefde: hierdie is die hooftemas van hierdie album.
“Dit is ‘n weemoedige vreugde om in dié album se musiek en lirieke in te delf, met nuwe interpretasies wat met elke gehoorslag na vore kom. Die toonkleur van Piet Botha se stem is vol verlange en verset.” – Jannike Bergh, PARISSOWETO
Die amptelike landswye bekendstellingstoer is tans op die pad.
19 Feb – The Barn (Barnyard Theatre), Plettenberg Baai
20 Feb – Karoo Hotel, Barrydale
21 Feb – Stoep Café, Kleinmond
25 Feb – Bohemia, Stellenbosch
26 Feb – Bertie’s Mooring, Gordon’s Baai
27 Feb – Die Boer, Durbanville
28 Feb – Cape To Cuba, Kalk Baai
Gepubliseer deurRoekeloos 19/02/2016 19/02/2016 Gepubliseer inMusiekSleutelwoorde: Jack Hammer, Piet Botha
#Woordfees Gereformeerde Blues Band